b"\n_START_ARTICLE_\nSara McMann\n_START_SECTION_\nPaini\n_START_PARAGRAPH_\nMcMann aloitti painin harrastamisen McDowell High Schoolissa, Pohjois-Carolinassa, jossa h\xc3\xa4n saavutti USGWA:n High Schoolin kansallisen mestaruuden 1998. Valmistuttua siirtyi University of Minnesota Morrisiin opiskelemaan. H\xc3\xa4n jatkoi siell\xc3\xa4 painimista vuosina 1998\xe2\x80\x931999 ja sittemmin Lock Haven University of Pennsylvaniassa vuosina 1999\xe2\x80\x932003. McMann saavutti menestyst\xc3\xa4 USA Wrestling j\xc3\xa4rjest\xc3\xb6n kilpailuissa voittaen muun muassa aikuisten tasolla naisten vapaapainin kansallisen mestaruuden vuosina 2000, 2002 ja 2003, sek\xc3\xa4 naisten yliopiston vapaapainin mestaruuden 2002. McMann saavutti menestyst\xc3\xa4 my\xc3\xb6s UWW:n kansainv\xc3\xa4liss\xc3\xa4 kilpailuissa. H\xc3\xa4n voitti vuonna 2000 kultaa Dave Schultz Memorial Openissa, Sunkist Kids Openissa ja Clansman Openissa ja hopeaa Pan-Amerikan mestaruuskilpailuissa.\n_START_SECTION_\nMM-kilpailut 2003\n_START_PARAGRAPH_\nMcMann saavutti 2003 hopeaa painin MM-kilpailuissa New Yorkissa. H\xc3\xa4n oli sit\xc3\xa4 ennen kilpaillut MM-kilpailuissa vuosina 2000, 2001 ja 2002, joissa ei tullut menestyst\xc3\xa4. McMann eteni 2003 kilpailuissa loppuotteluun saakka voitettuaan ensimm\xc3\xa4isell\xc3\xa4 kierroksella Sara Eriksson suoraan 9\xe2\x80\x932 ja toisella kierroksella Kristine Odrinan pistein 11\xe2\x80\x930. McMann voitti viel\xc3\xa4 viidennell\xc3\xa4 kierroksella Alena Kartachovan 4\xe2\x80\x933 ja 39 sekunnissa kanadalaisen Viola Yanikin pistein 3\xe2\x80\x930. Voiton my\xc3\xb6t\xc3\xa4 h\xc3\xa4n eteni loppuotteluun, jossa McMann h\xc3\xa4visi 2002 vuoden vapaapainin mestarille japanilaiselle Kaori Ich\xc5\x8dlle pistein 3\xe2\x80\x934.\n_START_SECTION_\nOlympialaiset 2004\n_START_PARAGRAPH_\n2004 McMann jatkoi menestyst\xc3\xa4\xc3\xa4n my\xc3\xb6s Olympialaisissa. H\xc3\xa4n voitti ensimm\xc3\xa4isen ottelunsa Meng Lilia vastaan, mutta h\xc3\xa4visi toisen ottelunsa Viola Yanikille pistein 2\xe2\x80\x935, jonka h\xc3\xa4n oli voittanut edellisvuoden MM-kilpailuissa. Voitettuaan is\xc3\xa4nt\xc3\xa4maan Stavroula Zigourin McMann eteni loppuotteluun, jossa h\xc3\xa4n kohtasi edellisvuoden MM-kilpailun tavoin Kaori Ich\xc5\x8dn. McMann h\xc3\xa4visi my\xc3\xb6s t\xc3\xa4ll\xc3\xa4 kertaa loppuottelun, nyt pistein 2\xe2\x80\x933.\n_START_SECTION_\nMM-kilpailut 2005\n_START_PARAGRAPH_\nMcMann kilpaili seuraavaksi 2005 MM-kilpailuissa Unkarissa, jossa h\xc3\xa4n kohtasi ensimm\xc3\xa4isen\xc3\xa4 Ich\xc5\x8dn, jolle McMann h\xc3\xa4visi j\xc3\xa4lleen pistein 3\xe2\x80\x932 ja 2\xe2\x80\x931. H\xc3\xa4n voitti seuraavaksi ruotsalaisen Helena Allandin pistein 2\xe2\x80\x935, 4\xe2\x80\x932 ja 2\xe2\x80\x932, jonka my\xc3\xb6t\xc3\xa4 McMann eteni pronssiotteluun. Vastaan asettui ven\xc3\xa4l\xc3\xa4inen Anna Polovneva, jonka McMann voitti pistein 1\xe2\x80\x932, 2\xe2\x80\x931 ja 4\xe2\x80\x932. H\xc3\xa4n saavutti ensimm\xc3\xa4isen MM-pronssin.\n_START_SECTION_\nMM-kilpailut 2006\n_START_PARAGRAPH_\n2006 MM-kilpailut meniv\xc3\xa4t heikommin McMannin voitettua aluksi kolumbialaisen Sandra Amadon pistein 7\xe2\x80\x930. H\xc3\xa4n kuitenkin putosi jatkosta h\xc3\xa4vitty\xc3\xa4\xc3\xa4n toisen ottelunsa entiselle Euroopan-mestarille Monika Michalikille pistein 1\xe2\x80\x933.\n_START_SECTION_\nPan-Amerikan kisat ja MM-kilpailut 2007\n_START_PARAGRAPH_\nMcMann aloitti 2007 vuoden sijoittumalla hopealle Dave Schultz Memorial International turnauksessa Colorado Springsiss\xc3\xa4. Maaliskuussa h\xc3\xa4n voitti Ruotsissa k\xc3\xa4ydyn Klippan Lady Openin voitettuaan loppuottelussa Arogo Papavasileioun. Kaksi viikkoa my\xc3\xb6hemmin edellisest\xc3\xa4 turnauksesta McMann kilpaili maailmancupissa, joka pidettiin Ven\xc3\xa4j\xc3\xa4ll\xc3\xa4. H\xc3\xa4n voitti turnauksen loppuottelussa japanilaisen Kei Yamanan._NEWLINE_McMann kilpaili seuraavan kerran hein\xc3\xa4kuussa Pan Amerikan kisoissa Brasiliassa, jossa h\xc3\xa4n voitti mestaruuden. McMann voitti loppuottelussa Yoselin Rojas Urbiran._NEWLINE_2007 MM-kilpailuissa McMann menestyi paremmin, kuin edellisvuoden. H\xc3\xa4vitty\xc3\xa4\xc3\xa4n ensimm\xc3\xa4iseksi japanilaiselle Ich\xc5\x8dlle, kuten edellisvuosina h\xc3\xa4n paini tiens\xc3\xa4 pronssiotteluun voittamalla Rojas Y Urbina ja Haiyan Xu:n. Pronssiottelussa McMann kohtasi ranskalaisen Lise LeGrand-Golliot, jonka h\xc3\xa4n voitti pistein 2-1 ja 4-1.\n_START_SECTION_\nLukkopaini\n_START_PARAGRAPH_\nMcMann saavutti ensimm\xc3\xa4isen kerran menestyst\xc3\xa4 lukkopainissa 2009 voittamalla kaakois-yhdysvaltain mestaruuden ja FILA:n joukkuekilpailussa pronssia. McMann voitti toistamiseen kaakois-yhdysvaltain mestaruuden 2010 ja 2011 saavutti Pohjois-Carolinan mestaruuden lis\xc3\xa4ksi hopeaa ADCC sponsoroiman Pohjois-Amerikan kisoissa._NEWLINE_Joulukuussa 2012 McMann voitti lukkopainin maailmanmestaruuden Shayna Baszleria vastaan.\n_START_SECTION_\nVapaaottelu\n_START_PARAGRAPH_\nMcMann julkisti joulukuussa 2010 tehneens\xc3\xa4 kolmen ottelun sopimuksen Strikeforcen kanssa. H\xc3\xa4n ei kuitenkaan allekirjoittanut lopullista sopimusta lis\xc3\xa4ehtojen vuoksi. Lopulta McMann otteli ensimm\xc3\xa4isen ammattilaisottelunsa Universal Cage Combat: Revolution -tapahtumassa 2011. H\xc3\xa4n kohtasi Christina Marksin, jonka McMann voitti ensimm\xc3\xa4isess\xc3\xa4 er\xc3\xa4ss\xc3\xa4 kuristuksella.\n_START_SECTION_\nProElite\n_START_PARAGRAPH_\nMcMann sai t\xc3\xa4m\xc3\xa4n j\xc3\xa4lkeen ProElitelt\xc3\xa4 kahden ottelun sopimuksen. Ensimm\xc3\xa4isess\xc3\xa4 ottelussaan h\xc3\xa4n kohtasi Raquel Pa'aluhin, jonka McMann voitti luovutuksella kolmannessa er\xc3\xa4ss\xc3\xa4. Toisessa ottelussa h\xc3\xa4n kohtasi Hitomi Akanon. McMann voitti ottelun yksimielisell\xc3\xa4 p\xc3\xa4\xc3\xa4t\xc3\xb6ksell\xc3\xa4.\n_START_SECTION_\nInvicta\n_START_PARAGRAPH_\nMcMann otteli Shayna Baszleria vastaan 2012. Ottelun voittajan oli m\xc3\xa4\xc3\xa4r\xc3\xa4 otella mestaruudesta. McMann voitti lopulta ottelun yksimielisell\xc3\xa4 p\xc3\xa4\xc3\xa4t\xc3\xb6ksell\xc3\xa4. Ottelu palkittiin Illan ottelu -palkinnolla. McMann ei kuitenkaan ikin\xc3\xa4 otellut mestaruudesta, vaan h\xc3\xa4n siirtyi ottelun j\xc3\xa4lkeen ottelemaan UFC:hen.\n_START_SECTION_\nUFC\n_START_PARAGRAPH_\nHelmikuussa 2013 UFC vahvisti tehneens\xc3\xa4 sopimuksen McMannin kanssa. H\xc3\xa4n otteli ensimm\xc3\xa4isess\xc3\xa4 ottelussaan Sheila Gaffia vastaan. McMann voitti ottelun teknisell\xc3\xa4 tyrm\xc3\xa4yksell\xc3\xa4 ensimm\xc3\xa4isess\xc3\xa4 er\xc3\xa4ss\xc3\xa4.\n_START_SECTION_\nHaastaminen mestaruudesta\n_START_PARAGRAPH_\nToisessa ottelussaan McMann p\xc3\xa4\xc3\xa4si ottelemaan naisten k\xc3\xa4\xc3\xa4pi\xc3\xb6sarjan mestaruudesta 22. helmikuuta 2014. H\xc3\xa4n sai vastaansa kolmannen kerran mestaruutta puolustaneen Ronda Rouseyn. McMann h\xc3\xa4visi ottelun ensimm\xc3\xa4isess\xc3\xa4 er\xc3\xa4ss\xc3\xa4 teknisell\xc3\xa4 tyrm\xc3\xa4yksell\xc3\xa4, kun Rousey osui h\xc3\xa4nt\xc3\xa4 polvella kroppaan useita kertoja ja kyyn\xc3\xa4rp\xc3\xa4\xc3\xa4 osumilla. McMannin kaaduttua mattoon Rousey l\xc3\xb6i McMannia kolme kertaa kunnes tuomari julisti Rouseyn voittajaksi McMannin oltua kykenem\xc3\xa4t\xc3\xb6n puolustamaan itse\xc3\xa4\xc3\xa4n. Se oli samalla h\xc3\xa4nen ensimm\xc3\xa4inen tappio vapaaottelu-uralla._NEWLINE_McMann otteli h\xc3\xa4vityn titteliottelun j\xc3\xa4lkeen Lauren Murphya vastaan elokuussa 2014. H\xc3\xa4n voitti ottelun haja\xc3\xa4\xc3\xa4nin. McMann kohtasi seuraavaksi Miesha Taten tammikuussa 2015 UFC 183 -tapahtumassa. McMann h\xc3\xa4visi kolmier\xc3\xa4isen ottelun tuomari\xc3\xa4\xc3\xa4nin. Elokuussa 2015 McMann kohtasi Amanda Nunesin, jolle h\xc3\xa4n h\xc3\xa4visi ensimm\xc3\xa4isess\xc3\xa4 er\xc3\xa4ss\xc3\xa4 kuristuksella. Se oli samalla kolmas tappio McMannin uralla._NEWLINE_McMann otteli seuraavan kerran toukokuussa 2016 Jessica Eyeta vastaan, jonka h\xc3\xa4n voitti tuomari\xc3\xa4\xc3\xa4nin._NEWLINE_Helmikuussa 2017 McMannin oli tarkoitus otella Liz Carmouchea vastaan, joka joutui j\xc3\xa4tt\xc3\xa4m\xc3\xa4\xc3\xa4n ottelun v\xc3\xa4liin loukkaantumisen vuoksi. McMann sai korvaajan ja otteli Gina Mazanya vastaan, joka oli ennen ottelua punnituksissa painanut 4.5 paunaa yli sallitun painorajan. McMann voitti kamppailun ensimm\xc3\xa4isess\xc3\xa4 er\xc3\xa4ss\xc3\xa4 minuutin j\xc3\xa4lkeen k\xc3\xa4sitriangelikuristuksella."